FOTO: Daily Mail

Semnele – niște pancarte galbene pe care scrie „Ofițeri de poliție în civil operază în această zonă” - au fost amplasate chiar de Poliția Metropolitană în zonele comerciale aglomerate. O astfel de plăcuță a fost fotografiată la gura de metrou de la Covent Garden. Este pentru prima oară când forțele de ordine amplasează semne de avertizare de acest gen în limba română, notează tabloidul.

Covent Garden este la circa 1,5 km depărtare de Hyde Park Corner – o zonă renumită pentru zecile de români fără adăpost care dorm acolo sub cerul liber.

Demersul poliției vizează descurajarea bandelor de hoți care s-ar pregăti să dea lovitura profitând de aglomerația din magazine specifică zilelor dinainte de Crăciun.

Poliția a refuzat să spună câte astfel de plăcuțe a amplasat și în ce limbi au fost scrise avertismentele, însă operațiunea a fost lansată în condițiile în care subiectul unor măsuri de limitare a imigrației a fost relansat în Marea Britanie.